**Sons of the Forest** (бел.: Дзеці лесу) — камп’ютарная гульня ў жанры survival horror, якая распрацоўваецца канадскай студыяй Endnight Games. Выпуск гульні ў раннім доступе адбыўся 23 лютага 2023 года. З’яўляецца працягам гульні The Forest.

Геймплэй
--------

Sons of the Forest — гэта гульня ў жанры survival horror, якая прапануе прасоўвацца па сюжэце ў адзіночку або ў кампаніі з ШІ-напарнікам. У гульні таксама даступны шматкарыстальніцкі рэжым да 8 чалавек.

Сюжэт
-----

Сюжэт з’яўляецца працягам першай канцоўкі гульні The Forest. Безыменны найміт адпраўляецца на аперацыю з атрадам наёмнікаў на верталёце з мэтай знайсці зніклага мільярдэра на востраве. Падчас палёту верталёт цярпіць крушэнне над востравам. Пасля катастрофы галоўны герой аказваецца на сушы, якая кішыць канібаламі і мутантамі. У якасці партнёра ў пачатку гульні падаецца Кельвін, наёмнік, які аглух пасля падзення, а ў сярэдзіне сюжэту герой можа сустрэць дачку зніклага мільярдэра Вірджынію.

Распрацоўка і выпуск
--------------------

Выпуск *Sons of the Forest* адкладваўся двойчы. Гульню анансавалі ў снежні 2019 года і тады яна павінна была выйсці ў маі 2022 года. 25 сакавіка 2022 гульня была адкладзена на кастрычнік таго ж года. Гэта было зроблена для таго, «каб мы маглі рэалізаваць наша бачанне наступнага кроку ў гульнях на выжыванне» , як растлумачыў адзін з распрацоўшчыкаў Endnight Games. У жніўні 2022 года гульня была зноў адкладзена да канчатковай даты выпуску 23 лютага 2023 года  Пазней было абвешчана, што гульня будзе запушчана ў раннім доступе, каб пазбегнуць далейшых затрымак.

Водгукі крытыкаў
----------------

*Sons of the Forest* пераўзышлі «Starfield» у спісе найбольш жаданых гульняў у Steam.  Гульня разышлася тыражом у больш чым 2 мільёны копій за першыя 24 гадзіны пасля рэлізу. У дзень запуску гульня мела больш за 250 000 адначасовых гульцоў у Steam.  На дадзены момант з’яўляецца самай прадаванай гульнёй у Steam. 

*IGN* напісалі, што «*Sons of the Forest»* "бярэ ўсё, што яго папярэднік рабіў добра, і робіць гэта крыху лепш", у тым ліку палепшаны штучны інтэлект і графіку, карта стала значна больш. Але таксама *IGN* адзначылі дрэнную аптымізацыю прадукцыйнасці і незавершаную гісторыю.

Спасылкі
--------

1. ↑  PlayGround — 2001. Праверана 17 верасня 2022.<a href='https://wikidata.org/wiki/Track:Q4047065'></a>
2. 1 2 3  Steam — 2003. Праверана 18 студзеня 2023.<a href='https://wikidata.org/wiki/Track:Q337535'></a>
3. ↑  *Dinsdale, Ryan*. Sons of the Forest Delayed to October **(нявызн.)**. *IGN* (25 сакавіка 2022).
4. ↑  *Leston, Ryan*. Sons of the Forest Delayed to February 2023 **(нявызн.)**. *IGN* (31 жніўня 2022).
5. ↑  *Zollner, Amelia*. Sons of the Forest Will Now Launch in Early Access to Avoid More Delays **(нявызн.)**. *IGN* (3 лютага 2023).
6. ↑  *Young, Rory*. Upcoming Horror Game Overtakes Starfield on Steam's Most Wishlisted Chart (англ.). *Game Rant* (17 лютага 2023).
7. ↑  *Bankhurst, Adam*. Sons of the Forest Sells 2 Million Copies in 24 Hours After Entering Early Access **(нявызн.)**. *IGN* (24 лютага 2023).
8. ↑  *Wilde, Tyler*. More people are playing Sons of the Forest on Steam than Hogwarts Legacy **(нявызн.)**. *PC Gamer* (25 лютага 2023).
9. ↑  *Heaton, Andrew*. Sons of the Forest Continues to Break Records on Steam (англ.). *Game Rant* (27 лютага 2023).


|  |  |
| --- | --- |
| ⚙️   Тэматычныя сайты | MobyGames |